
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“ ADMINISTRATORIAUS
PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau – globos namai) administratorius yra specialistas.
2. Pareigybės lygis – B. 
3. Globos namų administratoriaus pareigybė reikalinga globos namų priimamojo darbo organizavimui, dokumentų valdymui, personalo apskaitos tvarkymui, informavimui, paslaugų gavėjų aptarnavimo kokybės užtikrinimui. 
4. Globos namų administratorius yra tiesiogiai pavaldus globos namų direktoriui. Administratorių
priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį įstaigos direktorius, įstatymų nustatyta tvarka.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Šias pareigas einantis darbuotojas vykdo funkcijas dokumentų valdymo ir personalo tvarkymo srityse. Darbuotojas, einantis šias pareigas, turi atitikti šiuos specialiuosius reikalavimus:
5.1.	Turėti aukštąjį, jam prilygintą ar aukštesnįjį išsilavinimą, išmanyti administracinę veiklą; 
5.2.	Būti susipažinusiam su Lietuvos Respublikos Konstitucija, globos namų nuostatais, vidaus tvarkos taisyklėmis, tvarkomis, aprašais, savo pareiginėmis bei kitais teisės aktais, reglamentuojančiais pagrindines funkcijas bei jais vadovautis;
5.3.	Išmanyti Lietuvos Respublikos teisės aktus, reglamentuojančius darbo santykius, dokumentų rengimo ir tvarkymo reikalavimus bei tarnybinio etiketo reikalavimus; 
5.4.	Sugebėti savarankiškai planuoti ir organizuoti savo veiklą; 
5.5.	Išmanyti profesinės etikos ir etiketo reikalavimus, dalykinę komunikaciją;
5.6. Mokėti dirbti šiuolaikinėmis technologijomis ir ryšio priemonėmis (Microsoft Word, Microsoft Excel, Microsoft Outlook, Microsoft Power Point, Microsoft Internet Explorer arba analogiškas funkcijas atliekančiomis programomis), Dokumentų valdymo bendrąją informacine sistema (toliau – DBSIS).

III SKYRIUS
PAGRINDINĖS ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas: 
6.1. tvarko gaunamą korespondenciją, ją registruoja, teikia direktoriui susipažinti, perduoda atsakingiems darbuotojams arba pagal direktoriaus rezoliuciją vykdytojams;
6.2. tvarko siunčiamą korespondenciją, tikrina, ar siunčiami dokumentai atitinka dokumentų rengimo reikalavimus, juos registruoja ir išsiunčia;
6.3. priima ir perduoda informaciją telefonu ir (ar) elektroniniu paštu, informuoja globos namų direktorių apie gaunamus pranešimus;
6.4. vykdo globos namų direktoriaus pavedimus, susijusius su globos namų veikla;
6.5. organizuoja darbą globos namų priimamajame, priima lankytojus;
6.6. rengia globos namų dokumentacijos planą;
6.7. Rengia globos namų direktoriaus įsakymus personalo valdymo, įstaigos veiklos ir komandiruočių klausimais. Priima darbuotojų prašymus dėl priėmimo, perkėlimo ar atleidimo iš darbo ir perduoda juos tolimesniam tvarkymui Nacionaliniam bendrųjų funkcijų centrui (NBFC)
6.8. supažindina darbuotojus su pareigybių aprašymais, vidaus tvarkos taisyklėmis ir kitais dokumentais; 
6.9. rengia darbuotojų atostogų ir nepanaudotų atostogų ataskaitą; 
6.10. surenka informaciją apie globos namų darbuotojų kvalifikacijos kėlimo planus;
6.11. teisės aktų nustatyta tvarka teikia statistines globos namų personalo ataskaitas;
6.12. rengia pažymas, įgaliojimus ir kitus dokumentus, reikalingus globos namų darbuotojams ir gyventojams socialiniams bei asmeniniams klausimams spręsti;
6.13. sutikrina administracijos ir Ūkio skyriaus darbo laiko apskaitos žiniaraščius;
6.14. direktoriaus pavedimu rengia darbuotojų susirinkimus, pasitarimus, apie juos informuoja darbuotojus, rašo pasitarimų protokolus;
6.15. registruoja sutartis ir jas perduoda pagal vykdymą kompetentingam specialistui;
6.16. užtikrina dokumentų saugumą ir laiku juos atiduoda į globos namų archyvą;
6.17. užsako kanceliarines prekes, jas išduoda, planuoja jų poreikį; 
6.18. esant tarnybiniam būtinumui pavaduoja kitus globos namų darbuotojus;
6.19. vykdo kitus, vienkartinio pobūdžio, globos namų direktoriaus pavedimus.
6.20. informuoja įstaigos direktorių apie susidariusias konfliktines situacijas, ginčus.
6.21. bendradarbiauja su socialiniais darbuotojais, finansininku, slaugytojais ir kitais įstaigos darbuotojais.
6.22. užtikrinti, kad visa administracinė veikla vyktų pagal teisės aktus ir vidaus procedūras, procesus, užtikrina informacijos tikslumą, savalaikį dokumentų pateikimą.
6.23. operatyviai vykdo tiesioginio vadovo pavedimus.
6.24.saugo konfidencialius duomenis apie paslaugos gavėjus, jų artimuosius, globėjus ir darbuotojus, užtikrina asmens duomenų apsaugą.
6.25. Registruoja dokumentus dokumentų valdymo sistemoje (DBSIS).

                 Socialinės globos namų direktorius pasilieka sau teisę šią pareiginę instrukciją keisti, papildyti ją, supažindindamas su pakeitimais darbuotoją.



